Casatuskraterets nord-nordøstlige rand ligger over en del af det lidt større Klaprothkrater. Mod sydøst ligger Newtonkrateret.  Karakteristika Den ydre rand er gammel og nedslidt, og der ligger mange små nedslag langs både randen og den indre væg. Langs den vestlige rand skærer "Casatus A" sig noget ind i det, hvilket skaber en indadbuet rand. Det lille satellitkrater "Casatus J" ligger over den syd-sydøstlig rand. Randen er lavere, hvor den adskiller dette krater fra Klaproth, og danner der en rund højderyg. Kraterbunden er en næsten jævn overflade mærket af adskillige små spøgelseskraterrande. Et mindre, skålformet krater danner et fremtrædende træk i den nordlige halvdel af bunden. Der er ingen central top i eller ved kratermidten.